Správa zo zahraničnej pracovnej cesty 51/2012

1. Účastník zahraničnej pracovnej cesty:	
Meno, priezvisko, titul: 	Mgr. Zuzana Juščáková, PhD.
Organizácia: 	Národný ústav certifikovaných meraní vzdelávania, Žehrianska 9, Bratislava 5
Pozícia: 			manažérka aktivity 4.1
Znalosť jazykov: 		anglický B2

2. Zahraničná pracovná cesta (ZPC):
Štát, mesto:   Švédsko, Göteborg, Stockholm
Vykonaná v dňoch: 24.9.- 5.10.2012
Názov prijímajúcej organizácie: Administration Education Göteborg, Aniargymnasiet Göteborg; Administration Education Stockholm, St.Erik Gymnasiet Stockholm; NAE Stockholm; SSI Stockholm; Norra Real Gymnasiet; Framids Gymnasiet Stockholm 
Účel cesty: terénna štúdia vzdelávacieho systému Švédska
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
24.9.2012
presun Bratislava-Schwechat- Stockholm- Göteborg

25.9.2012
Návšteva Administration Education Göteborg – konzultácia so zástupcom primátora mesta pre vzdelávanie p.Stig Santa a predstaviteľom Sociálno-demokratickej strany Švédska pre vzdelávaciu politiku p.Robertom Hammarchvard, prehliadka Univerzity v Göteborgu

26.9.2012
Návšteva školy  Aniargymnasiet Göteborg – konzultácia s riaditeľkou školy a učiteľkou matematiky, návšteva na hodine matematiky, presun do Stockholmu

27.9.2012
Prijatie u vysokého predstaviteľa Administration Education Stockholm Christera Blumkvista

28.9.2012
Sumarizácia priebežných výsledkov cesty a príprava na rokovania v ďalšom týždni, návšteva Glob Errickson centra

29.-30.2012
Víkend

1.10.2012
Návšteva St.Erik Gymnasiet Stockholm – konzultácia s riaditeľkou pre vzdelávanie handicapovaných žiakov p. Evou Juhas, prehliadka školy a priebehu vyučovania

Návšteva Skolverket Stockholm
-	Prezentácia p. Carina Abréu – vedúcej oddelenia inšpekcie pre sledovanie kvality práce škôl; Swedish Schools Inspectorate

2.10.2012
Návšteva NAE Stockholm
-	 Prezentácia p.Christin Sadström, riaditeľky oddelenia štatistiky vzdelávania National Agency for Education
-	Diskusia s p. Ann-Kristine Boström a p. Anita Wester o rôznych aspektoch meraní výsledkov vzdelávania

3.10.2012
-	Stretnutie s p.Lennart Kågestam z Administration Education Stockholm; 
-	Návšteva školy Norra Real Gymnasiet Stockholm a diskusia so superintendantkou školy p.Inger Nyrell o zbere a využití štatistických dát

4.10.2012
Návšteva NAE Stockholm
-	Konzultácia s Katarina Håkansson, riaditeľka oddelenia pre zlepšovanie škôl
-	Konzultácia s Karin Hector Stahre, riaditeľka oddelenia tvorby národných testov
Návšteva školy Framids Gymnasiet Stockholm, rozhovor s riaditeľom Petrom Lilliu a špeciálnou pedagogičkou a psychologičkou školy

5.10.2012
Presun Stockholm-Shwechat-Bratislava

4. Stručný priebeh rokovaní:
Východiská: rekognoskácia oblasti riadenia kvality vzdelávania vo Švédsku a komparácia našej a švédskej kontroly kvality škôl 
Nastolené problémy:
 -	 zber dát zo škôl a praktické otázky administrácie, 
-	spracovanie dát a ich report, 
-	nahliadnutie do kľúčových databáz SIRIUS a SALSA, 
-	využitie dát a agrerovaných informácií na úrovni miestnych školských úradov (municipalities) a škôl   
Riešenia: 
-	akceptácia zisťovanej situácie politickým riadením vzdelávacej politiky, 
-	reforma stredného školstva v 2011, 
Účel cesty podľa plánovaných činností: Porovnanie našej a švédskej vzdelávacej sústavy ukázalo rozdielnosti (spočívajúce v historickom kontexte) a  podobnosti (dané povahou skúmanej činnosti, ktorou je vzdelávanie. 
Podnetné pre našu prácu je 
- report tzv.pridanej hodnoty školy, 
- popis najzávažnejších problémov na švédskych školách, sledovanie nežiaducich javov v školách
- know how zberu sociometrických dát 
- vzdelávanie zdravotne znevýhodnených
- vzdelávanie dospelých
- problematika analýzy dát
- problematika spätnej väzby zo škôl na decíziu
- problematika metodického poradenstva a servisu školám

5. Odporúčané závery:
Švédska štruktúra vzdelávacieho systému na úrovni ISCED0, ISCED1 a ISCED2 je podobná slovenskému modelu. Na úrovni ISCED3 dĺžka štúdia je 3 roky a profilácia sa výrazne zameriava sa na praktické vyučovanie a prípravu pre profesionálny život. Po reforme stredného školstva v roku 2011 vo Švédsku došlo k úprave divergujúceho stavu kurikula na úrovni ISCED 3. Nariadený je výber z 18 národných vzdelávacích programov (12 odborných a 6 všeobecnovzdelávacích pre prípravu na univerzitné štúdium), čomu je prispôsobené národné testovanie, t.j. test sleduje konkrétny predmet v konkrétnom module. Tak dostávajú školy informáciu vysoko špecializovanú na benchmarking. Upravilo sa aj hodnotenie školského výkonu na jednotnú 6+1 stupňovú škálu. Vybočenia a individuálne potreby žiaka sprostredkovávajú rôzne doplnkové programy – napr. žiak s nedostatočnými predpokladmi pre zvolený odbor môže absolvovať jednoročný prípravný kurz, alebo absolvent, ktorý sa rozhodne postúpiť na univerzitné štúdium, ale nemá dostatočné vzdelanie, môže si ho doplniť v patričnom module.
Súbežne s problematikou učenia sa sa sleduje problematika začleniteľnosti do spoločnosti.
Sleduje sa pôvod žiaka – premenné imigrant a imigrant narodený vo Švédsku a socioekonomický status žiaka sú jasne sledované a agregované na úroveň školy. Zverejňované sú s úmyslom podchytiť príčinnosť vo výkone školy. V zbere dát spolupracuje NAE so Švédskym štatistickým úradom. Slabé miesta vo Švédsku sú zatiaľ v nedostatočnej interpretácii zozbieraných dát na školskej a regionálnej úrovni. Chýbajú konkrétne odborné analýzy, inštrukcie a podporný servis ako dosahovať zlepšenie zisteného stavu. Tieto zistenia a ich interpretácie a aplikácie do slovenských pomerov presahujú rozsah tohto dokumentu. Budú predmetom našich ďalších štúdií a publikácií.
Pre komplexnosť terénnej štúdie boli navštívené všetky tri stupne riadenia vzdelávania. Ukázalo sa, že vo Švédsku existujú aj rôzne stavovské organizácie učiteľov a organizácie rodičov. Tieto sme nemali možnosť navštíviť a ich pohľad by pomohol objektivizovať naše poznanie. Tiež sme nemali príležitosť spoznať reflexiu študentskej verejnosti. Vo Švédsku majú v školách zriadené študentské parlamenty.
V súvislosti z roztrieštenosťou vzdelávacej politiky v nedávnej minulosti sa ešte stále prejavuje zotrvačnosť a poznanie z dvoch najväčších miest Švédska nie je pravdepodobne dostatočne objektívne. Predpokladáme, že vhodné by bolo navštíviť aj vidiecke sídlo, pretože demografia v Švédsku je veľmi nehomogénna.  

6. Prehľad prinesenej dokumentácie a miesto jej uloženia:
Overview of the Swedish upper secondary school
	Prehľad vzdelávacích modulov švédskych stredných škôl
	NUCEM - Juščáková	
Programkatalog 2012 S:T ERIK GYMNASIUM
	Brožúra vzdelávacích programov	NUCEM - Juščáková	
Správa inšpekčného šetrenia na navštívenej SŠ
	Interný dokument školy	NUCEM - Juščáková	
Bedömning och betabssättning i gymnasieskolan
	Metodická príručka	NUCEM - Juščáková	
Välj rätt Gymnasium
	bulletin	NUCEM - Juščáková	
Aniaragymnasiet
	Brožúra vzdelávacích programov
	NUCEM - Juščáková	
The Swedish National Agency for Education	Internetový dokument o základnej agende inštitúcie
	NUCEM – Juščáková
	
OECD Reviews of Evaluation and Assessment in Education SWEDEN	Správa o štruktúre managementu kvality v edu systéme Švédska
	NUCEM - Juščáková	
With a focus on Reading Comprehension
	Správa z PISA meraní 2009	NUCEM - Galádová	
With a focus on Mathematics and Science
	Správa z PISA meraní 2009	NUCEM - Galádová	
Prezentácie	-	Prezentácia p. Carina Abréu
-	Prezentácia p. Carina Abréu
-	Prezentácia Karin Hector Stahre	Majú byť poslané v najbližších dňoch na zuzana.juscakova@nucem.sk
e-mailom	

7. Osobitne vyhotovený očakávaný prínos ZPC:
Najdôležitejší prínos je v potvrdení nášho chápania vymedzenia pojmu kvalita vzdelávania a v spôsobe reportu meraní. Znamená to, že nastavený smer výskumu aktivity 4.1 bol správny, a navyše, v sledovaní motivácie žiaka k učeniu predbieha švédsky systém. Potvrdilo sa nám, že bude potrebné kreovať tzv. pridanú hodnotu v novom svetle, a že anglický systém jednoduchej lineárnej regresie z prvého desaťročia druhého milénia je prekonaný. Poučné je, aké problémy súčasné riadenie kvality vzdelávania Švédsko dnes prežíva. Dáta nie sú dostatočne analyzované, druhotné analýzy chýbajú, interpretácie nie sú dostatočne inštumentalizované – a to treba mať na pamäti už pri zakladaní zberu dát – teda v situácii, v ktorej sa náš projekt práve nachádza.

8. Spôsob zverejnenia výsledkov ZPC, prenos získaných informácií
Príprava článku pre časopis Manažment školy a Didaktika
Prezentácia na Intranete NÚCEM
Osobné referovanie v kruhu spoluriešiteľov aktivity 4.1 na stretnutí regionálnych spolupracovníkov

Svojím podpisom súhlasím so zverejnením správy na internete.

Správu vypracoval: 	Zuzana Juščáková

Dátum: 8.10.2012

Správu schválil: 	Ivana Pichaničová